তিনি অনুষ্ঠানে আরও বলেন, ওসমানি আন্তর্জাতিক বিমান বন্দররের রানওয়ে সম্প্রসারণের কাজ চলছে, এর মধ্যদিয়ে নেপাল, ভুটান এবং ভারতের উত্তর-পূর্বাঞ্চলের নাগরিকরা এ বিমান বন্দর ব্যবহার করতে আরও স্বাচ্ছন্দ্য অনুভব করবেন। সময়ের পরিবর্তিত চাহিদা পূরণে মালনি ছড়ার পর্যটন মোটেলের ৩০ একর জমিতে অত্যাধুনিক পর্যটন কমপ্লেক্স নির্মাণের উদ্যোগ নেয়া হয়েছে। সিলেটের সাথে কক্সবাজারের সরাসরি বিমান যোগাযোগের উদ্যোগ নেয়া হয়েছে যাতে করে এ অঞ্চলের দেশগুলো এবং সিলেটের নাগরিকরা সহজে কক্সবাজারে যেতে পারেন।